
РЕПУБЛИКА БЪЛГАРИЯ

Министър на земеделието и храните

З А П О В Е Д

№ РД 04-253
София 21.03.2017 г.
На основание чл. 25, ал. 4 от Закона за администрацията, § 4 от заключителните разпоредби към Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони за периода 2014-2020 г. (обн., ДВ, бр. 100 от 2015 г., изм. и доп. бр. 38 от 2016 г.) и одобрен доклад № 91-1348/21.03.2017 г. от г-жа Светла Янчева – заместник – министър на земеделието и храните
Н А Р Е Ж Д А М:

І. В Правилата за прилагане на подмярка 19.2 „Прилагане на операции в рамките на стратегии за водено от общностите местно развитие” на мярка 19 „Водено от общностите местно развитие” от Програмата за развитие на селските райони 2014 - 2020 г., утвърдени със заповед № РД 09-435 от 20.06.2016 г., изменена със заповед № РД 09-537/26.07.2016 г.  на министъра на земеделието и храните се правят следните изменения и допълнения:
1. В чл. 45, ал. 5 се създава изречение второ „Доклад за напредъка не се изготвя, ако МИГ не е обявила прием на проекти към стратегиите за ВОМР в годината на одобрение на стратегия за ВОМР.“
2. Раздел X се изменя така:
„Раздел X

Одобрение на процедура за подбор на проекти на МИГ

Чл. 47. (1) При постъпване на Процедура за подбор на проекти към стратегия за ВОМР по чл. 45, ал. 1 от Наредба № 22 от 2015 г. или по чл. 41, ал. 2 от ПМС № 161, служителите, определени по чл. 30 проверяват съответствието на постъпилата процедура с минималните изисквания определени в Раздел І „Процедура за подбор на проекти към стратегия за ВОМР на МИГ“ от Наредба № 22 от 2015 г. за стратегии, финансирани от ЕЗФРСР или с минималните изисквания, определени в съответствие с изискванията на чл. 41, ал. 2 от ПМС № 161 - за стратегии финансирани от повече от един фонд, и попълват контролен лист, съгласно приложение № 11, раздел I или раздел II. В този случай процедурата за подбор на проекти към стратегия за ВОМР не подлежи на одобрение от УО на ПРСР 2014 – 2020 г.

(2) Постъпило заявление за одобрение на процедура по чл. 45, ал. 2 от Наредба № 22 от 2015 г. или по чл. 41, ал. 3 от ПМС № 161 се разглежда от служителите, определени по чл. 30 за съответствие на постъпилата процедура с чл. 34, параграф 3, букви „б”, „г”, „д” и „е” от Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, наричан по – нататък „Регламент (ЕС) № 1303/2013 г.” и попълват контролен лист, съгласно приложение № 11, раздел III.

(3) Когато процедурата е по чл. 41, ал. 2 от ПМС № 161 директорът на дирекция РСР изпраща с писмо постъпилата в УО на ПРСР 2014 – 2020 процедура до Управляващите органи, предоставящи финансиране за изразяване на становище.
(4) Когато процедурата е по чл. 41, ал. 3 от ПМС № 161 директорът на дирекция РСР изпраща с писмо постъпило заявление за одобрение на процедура съгласно изискванията на чл. 41, ал. 4 от ПМС № 161 до Управляващите органи, предоставящи финансиране.

(5) При необходимост от допълнителна информация или нередовност, непълнота или неяснота служителите, определени по чл. 30 изготвят писмо до МИГ, която може да отстрани в срок от 5 работни дни от уведомяването констатираните нередовности, непълноти или неясноти. 

(6) След извършена проверка за установяване на допустимост и основателност на полученото заявление за одобрение на процедура по ал. 2 служителите, определени по чл. 30 подготвят проект на доклад от директора на дирекция РСР до ръководителя на УО на ПРСР 2014-2020 за одобрение/отхвърляне на процедурата.


(7) След одобрение на доклада от ръководителя на УО на ПРСР 2014-2020, директорът на дирекция РСР изпраща писмо за одобрение/отказ на процедурата за подбор на проекти до МИГ по ал. 2.

(8) Копие от одобрената процедура по ал. 2 и от доклада за одобрение на процедурата се изпраща до изпълнителния директор на ДФЗ и до Ръководителите на Управляващите органи, когато е приложимо.

Чл. 48. (1) Заявление за промяна на процедура по чл. 45, ал. 2 от Наредба № 22 от 2015 г. или по чл. 41, ал. 3 от ПМС № 161 се регистрира при постъпване в деловодната система „Евентис“ на МЗХ от служителите на дирекция АИО по реда на Вътрешните правила за обмена на документите по електронен път и документи на хартиен носител в МЗХ .

(2) Служителите, определени по чл. 30 проверяват съответствието на заявлението за изменение на процедурата по ал. 1 с чл. 34, параграф 3, букви „б”, „г”, „д” и „е” от Регламент (ЕС) № 1303/2013 и попълват контролен лист, съгласно приложение № 11, раздел III в срок от 10 работни дни от получаване на заявлението.

(3) Заявлението за промяна на одобрена процедура се разглежда и одобрява по реда на чл. 47, ал. 2 – 7.“
3. В Приложение № 7 към чл. 31, ал. 2 и чл. 40, ал. 1 в раздел „Заявлението за промяна се отнася до промяна в състава на колективния върховен орган на МИГ“, в т. 8 думата „управителен“ се заменя с „върховен“. 
4. В Приложение № 10 към чл. 45, ал. 5 думите „Представеният годишен доклад може да бъде одобрен □ ДА          □ НЕ“ се заменят с „Представеният годишен доклад може да бъде одобрен □ ДА           □ НЕ          □ НЕПРИЛОЖИМО“.
5. Приложение № 11 към чл. 47, ал. 2 и чл. 48, ал. 2 се изменя така:

„Приложение № 11 към чл. 47, ал. 1 и 2 и чл. 48, ал. 2 

	МИНИСТЕРСТВО НА ЗЕМЕДЕЛИЕТО И ХРАНИТЕ

	ДИРЕКЦИЯ „РАЗВИТИЕ НА СЕЛСКИТЕ РАЙОНИ”

	ПОДМЯРКА 19.2

	КОНТРОЛЕН ЛИСТ ЗА 

	Проверка на съответствието на постъпила процедура за подбор на проекти към стратегия за ВОМР на МИГ

	Наименование на МИГ:

	Вх. № и дата на депозиране на процедурата:

	Вх. № и дата на депозиране на промяна на процедурата (ако е приложимо):


I. Проверка на съответствието на постъпила процедура с минималните изисквания, определени в Раздел І „Процедура за подбор на проекти към стратегия за ВОМР на МИГ“ съгласно чл. 45, ал. 1 от Наредба № 22 от 2015 г.

	№
	Проверки
	ДА
	НЕ
	Неприложимо
	Бележки

	
	Постъпилата процедура е в съответствие с:
	
	
	
	

	1.
	чл. 46 от Наредба № 22 от 2015 г. по отношение на обявяване на прием на проектни предложения.
	
	
	
	

	2.
	чл. 47 от Наредба № 22 от 2015 г. по отношение на подаване и получаване на заявления за предоставяне на финансова помощ.
	
	
	
	

	3.
	чл. 48 от Наредба № 22 от 2015 г. по отношение на общи правила за подбор и одобрение на заявления за предоставяне на финансова помощ.
	
	
	
	

	4.
	чл. 49 и чл. 50 от Наредба № 22 от 2015 г. по отношение на проверката за административно съответствие и допустимост на заявления за предоставяне на финансова помощ.
	
	
	
	

	5.
	чл. 51 и чл. 52 от Наредба № 22 от 2015 г. по отношение на определянето на състава и назначаването  на Комисия за избор на проекти.
	
	
	
	

	6.
	чл. 53, чл. 54, чл. 55, чл. 56, чл. 57, чл. 58 от Наредба № 22 от 2015 г. по отношение на техническата оценка и класирането на заявления за предоставяне на финансова помощ.
	
	
	
	

	7.
	чл. 59 от Наредба № 22 от 2015 г. по отношение на уведомяването на кандидатите за резултатите от класирането и възможността за възражения до колективния управителен орган на МИГ.
	
	
	
	

	8.
	чл. 60 от Наредба № 22 от 2015 г. по отношение спазване на срока за депозиране на процедурата в ДФЗ.
	
	
	
	

	9.
	Процедурата предвижда документите, определящи условията за кандидатстване да са съгласувани по реда на чл. 26, ал. 3 от ЗУСЕСИФ
	
	
	
	

	10.
	Процедурата е подписана от законния представител на МИГ или е представено нотариално заверено пълномощно
	
	
	
	

	11.
	Постъпилото заявление за одобрение/изменение на процедура по отношение на финансирането от ЕЗФРСР е представено с последователно номериране на страниците и копие на магнитен носител (CD)
	
	
	
	

	12. 
	Заявлението е за промяна на одобрена процедура и е депозирано  преди одобряване на покана за прием на заявления за подпомагане. 
	
	
	
	

	13.
	Процедурата е предоставена в двумесечен срок от сключването на споразумението за изпълнение на стратегията за ВОМР.
	
	
	
	


Заключение:

	Постъпилото заявление не нарушава минималните изисквания, определени в раздел І „Процедура за подбор на проекти към стратегия за ВОМР на МИГ“ от Наредба № 22 от 2015 г. и не подлежи на одобрение от УО на ПРСР 2014-2020 г.

Да ( 

Не (

Неприложимо (


II. Проверка за съответствие на постъпила процедура с минималните изисквания, определени съгласно чл. 41, ал. 2 от Постановление № 161 на Министерския съвет от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на подхода „Водено от общностите местно развитие“ за периода 2014 - 2020 г. (обн., ДВ, бр. 52 от 2016 г.), наричано по-нататък „ПМС № 161“

	№
	Проверки
	ДА
	НЕ
	Неприложимо
	Бележки

	
	Постъпилото заявление е съобразено с минималните изисквания, определени в ПМС № 161 по отношение на следното: 
	
	
	
	

	1.
	В срок от 2 месеца от сключване на споразумение за изпълнение на стратегия за ВОМР, МИГ/МИРГ е разработила единна недискриминационна и прозрачна процедура за подбор на проекти към стратегията за ВОМР, която гарантира:

- избягване на конфликт на интереси при избора на проекти;

- че поне 50 на сто от гласовете при решения за подбор са дадени от членове, които не са представители на публичния сектор;

- че резултатите от подбора се документират.
	
	
	
	

	2.
	Процедурата е подписана от изпълнителния директор на МИГ/МИРГ.
	
	
	
	

	3.
	Процедурата съдържа разпоредба, съответстваща на изискването в срок до 30 ноември на предходната година Председателят на УС на МИГ/МИРГ да одобри Индикативна годишна работна програма (ИГРП) за приемите по съответните мерки от стратегията за ВОМР за следващата календарна година по образец публикуван на http://www.eufunds.bg/archive/documents/1410532100.pdf. 
	
	
	
	

	4.
	Процедурата съдържа разпоредба, съответстваща на изискването в срок до 30 ноември на предходната година МИГ/МИРГ да публикува на интернет страницата си одобрената от Председателят на УС на МИГ/МИРГ ИГРП.
	
	
	
	

	5.
	Процедурата съдържа разпоредба/и, съответстваща на изискването , МИГ/МИРГ да разработят Насоки за кандидатстване, които включват условия за кандидатстване и условия за изпълнение на одобрените проекти, като в тях се посочват критериите и методиката за оценка на проектните предложения. въз основа на одобрената стратегия за ВОМР и включените в нея мерки и одобрената ИГРП при спазване на указанията на финансиращите УО Условията за кандидатстване са по образец, наличен на: http://www.eufunds.bg/images/Образци-ЗУСЕСИФ/Нови%20образци/Uslovia%20za%20kandidatstvane.pdf.
	
	
	
	

	6.
	Процедурата съдържа разпоредба, съответстваща на изискването Насоките за кандидатстване да се съгласуват за съответствие с приложимите правила за държавните помощи по реда на чл. 3, т. 1 на Наредба № 4/22.07.2016 г. на министъра на финансите.
	
	
	
	

	7.
	Процедурата съдържа разпоредба, съответстваща на изискването Насоките за кандидатстване/документацията да се публикуват за публично обсъждане на страницата на МИГ/МИРГ, за срок от не по-малко от 1 седмица.
	
	
	
	

	8.
	Процедурата съдържа разпоредба, съответстваща на изискването окончателния вариант на Насоките за кандидатстване и приложенията към тях да се одобряват от Председателя на УС на МИГ/МИРГ със заповед след отразяване на коментарите.
	
	
	
	

	9.
	Процедурата съдържа разпоредба/и, съответстваща на изискването не по-късно от 10 работни дни преди началната дата на приема на проектни предложения:

- Обявата заедно с Насоките за кандидатстване да се публикуват на интернет страниците на МИГ/МИРГ;

- Обявата да се публикува и най-малко в един местен вестник или друга местна медия;

- Обявата и Насоките за кандидатстване да се поставят на общодостъпно място пред офиса на МИГ/МИРГ и сградите на общинските администрации на територията на МИГ/МИРГ;

- Обявата и Насоките за кандидатстване да се регистрират в ИСУН;

- Документите да се публикуват и на страницата на съответната програма и на ЕИП;

- При процедура, открита с два или повече срока за подаване на проектни предложения, в обявата за откриване на процедурата да се посочват началната дата и крайният срок за кандидатстване за втория и следващите приеми.
	
	
	
	

	10.
	Процедурата съдържа разпоредба/и, съответстваща на изискването, че МИГ/МИРГ провеждат разяснителната кампания, чрез печатните и/или електронните медии, специални срещи с потенциални бенефициенти, информационни дни, издаване на информационни материали, отговаряне на въпроси, зададени на електронната страница на МИГ/МИРГ, като срокът за тези дейности да е постоянен.
	
	
	
	

	11.
	Процедурата съдържа разпоредба/и, съответстваща на изискването проектните предложения да се подават в срока, определен в поканата, но не по-малко от 30 дни в ИСУН или в офиса на МИГ/МИРГ лично от законния представител на кандидата или от упълномощено от него лице.

Всеки кандидат да може писмено да оттегли проектното предложение от оценителния процес. Оттегленото проектно предложение да не  подлежи на оценка, но да се вписва в оценителния доклад.
	
	
	
	

	12.
	Процедурата съдържа разпоредба/и, съответстваща на изискването в срок до една седмица преди крайния срок за подаването на проектните предложения да се назначава Комисия за избор на проекти със заповед на Председателя на Управителния съвет на МИГ/МИРГ.

В заповедта да се определят и правата на достъп до ИСУН за всеки член на КИП.
	
	
	
	

	13.
	Процедурата съдържа разпоредба/и, съответстваща на изискването Комисията за избор на проекти да е съставена от: председател без право на глас, секретар без право на глас, нечетен брой членове с право на глас и резервни членове, които са не по-малко от трима.

В работата на КИП да могат да участват и наблюдатели по предложение на съответния УО.

Членовете на КИП да могат да бъдат служители на МИГ/МИРГ, членове на общото събрание на МИГ/МИРГ и външни експерти. 

Делът на представителите на публичния сектор в комисията да не може да превишава 50 на сто от имащите право на глас членове. 

Външните оценители да се избират при спазване на разпоредбите на ПМС 162/2016 г. КИП трябва да притежават необходимата квалификация и професионална компетентност за изпълнение на задачите, възложени им със заповедта за назначаване. Лицата от КИП да изпълняват условията на чл. 16, ал. 2 и 3 от ПМС 162/2016 г. 

В хода на оценителния процес да се предвижда спазване по аналогия на чл.16, ал. 4-9 от ПМС 162/2016 г.
	
	
	
	

	14.
	Процедурата съдържа разпоредба/и, съответстваща на изискването оценката на всички постъпили проектни предложения да се извърши от КИП в срок до 30 работни дни 

от крайния срок на приема, с изключение на проектните предложения подадени от МИГ/МИРГ.
	
	
	
	

	15. 
	Процедурата съдържа разпоредба/и, съответстваща на изискването в срока за подбор на проекти получените проектни предложения да се проверяват за административно съответствие,  допустимост и да подлежат на техническа и финансова оценка. Оценката да се извършва в ИСУН.
	
	
	
	

	16.
	Процедурата съдържа разпоредба/и, съответстваща на изискването, че когато при оценката се установи липса на документи и/или друга нередовност, комисията да изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението да съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите да не може да води до подобряване на качеството на проектното предложение.

Оценката на проектните предложения да се извършва по критерии и методика, определени в Насоките за кандидатстване. 

Оценката да се провежда в ИСУН.

Срокът  за представяне на липсващи документи и отстраняване на нередовности не трябва да е по-кратък от една седмица.
	
	
	
	

	17.
	Процедурата съдържа разпоредба/и, съответстваща на изискването оценителният доклад и възражението по него да са в съответствие с чл. 44 и чл. 45 на ПМС 161/ 2016 г.

Към доклада да се прилагат и:

1.
списък на оттеглените по време на оценката проектни предложения;

2.
копие от заповедта за назначаване на КИП и на заповедите за изменение;

3.
декларации;

4.
разясненията, предоставяни на кандидатите преди подаване на проектните предложения;

5.
оценителни листове за всеки етап на оценката;

6.
протоколи от отделните етапи на оценката, подписани от участвалите лица;

7.
кореспонденция с компетентните органи/институции (ако има такава);

8.
особено мнение (ако има такова);

9.
други документи, ако е приложимо.
	
	
	
	

	18.
	Процедурата да съдържа разпоредба/и, съответстваща на изискването оценителният доклад  да се подписва от Председателя на Управителния съвет на МИГ/МИРГ, секретаря и от всички членове на комисията.
	
	
	
	

	19.
	Процедурата да съдържа разпоредба/и, съответстваща на изискването оценителният доклад да се одобри от председателя на Управителния съвет на МИГ/МИРГ в срок до 3 работни дни от получаване на доклада от КИП.
	
	
	
	

	20.
	Процедурата съдържа разпоредба/и, съответстваща на изискването оценителният доклад и приложенията към него да се изпратят от МИГ/МИРГ до ръководителите на УО на финансиращите програми в срок до 3 работни дни от приключване работата на КИП.
	
	
	
	

	21.
	Процедурата съдържа разпоредба/и, съответстващи на чл. 45, ал.1 от ПМС № 161/2016 г. относно правото на кандидата да възрази пред финансиращия проекта УО в срок до 3 работни дни от датата на получаването на уведомлението.
	
	
	
	

	22. 
	Заявлението е за промяна на одобрена процедура и е депозирано  преди одобряване на покана за прием на заявления за подпомагане. 
	
	
	
	


Заключение:

	Процедурата е съобразена с минималните изисквания, определени в съответствие с чл. 41, ал. 2 от ПМС № 161 и не подлежи на одобрение от УО на ПРСР 2014 – 2020 г.

Да ( 

Не (

Неприложимо 


III. Проверка на съответствието на постъпила процедура с чл. 34, параграф 3, букви „б”, „г”, „д” и „е” от Регламент (ЕС) № 1303/2013 съгласно изискванията на чл. 45, ал. 2 от Наредба № 22 от 2015 г. или съгласно изискванията на чл. 41, ал. 3 от ПМС № 161
	№
	Проверки
	ДА
	НЕ
	Неприложимо
	Бележки

	1.
	Постъпилото заявление за одобрение/изменение на процедура съответства на чл. 34, параграф 3, буква „б” от Регламент (ЕС) № 1303/2013, а именно:

1. определена е недискриминационна и прозрачна процедура за подбор; 

2. определени са обективни критерии за подбор на операции;

3. процедурата не допуска конфликт на интереси; 

4. предвижда поне 50 % от гласовете при решения за подбор са дадени от партньори, които не са представители на публичния сектор; 

5. предвижда се възможност за подбор чрез писмена процедура.
	
	
	
	

	2.
	Постъпилото заявление за одобрение/изменение на процедура съответства на чл. 34, параграф 3, буква „г”, а именно: 

В процедурата се предвижда разработване и публикуване на покани за предложения или текуща процедура за подаване на проекти, включително определяне на критериите за подбор.
	
	
	
	

	3.
	Постъпилото заявление за одобрение/изменение на процедура съответства на чл. 34, параграф 3, буква „д”, а именно: 

В процедурата се предвижда получаване и оценяване на заявления за подпомагане да се извършва от МИГ.
	
	
	
	

	4.
	Постъпилото заявление за одобрение/изменение процедура съответства с чл. 34, параграф 3, буква „е”, като предвижда

1. избор на операции и определяне на размера на подкрепата да се извършва от МИГ; 

2. изпращане на одобрените предложения до отговорния орган за последна проверка на допустимостта преди одобряването им.
	
	
	
	

	5.
	Постъпилото заявление за одобрение/изменение на процедура е представено с последователно номериране на страниците и копие на магнитен носител (CD), когато процедурата е по чл. 45, ал. 2 от Наредба № 22 от 2015 г.
	
	
	
	

	6.
	Постъпилото заявление за одобрение/изменение на процедура е подписано от законния представител на лицето или е представено нотариално заверено пълномощно от съответното упълномощено лице, когато процедурата е по чл. 45, ал. 2 от Наредба № 22 от 2015 г.
	
	
	
	

	7.
	Процедурата е подписана от изпълнителния директор на МИГ/МИРГ случаите по чл. 41, ал. 6 от ПМС № 161/2016 г.
	
	
	
	

	8.
	Процедурата предвижда документите, определящи условията за кандидатстване, да са съгласувани по реда на чл. 26, ал. 3 от ЗУСЕСИФ 
	
	
	
	

	9.
	Изменение на процедурата е заявено преди одобряване на покана за прием на заявления от МИГ.
	
	
	
	


	Процедурата по чл. 45, ал. 2 от Наредба № 22 от 2015 г. може да бъде одобрена :

Да ( 

Не (

Неприложимо 


	Процедурата по чл. 41, ал. 3 от ПМС № 161/2016 г. може да бъде одобрена:

Да ( 

Не (

Неприложимо 


Експерт 1:

Име; подпис


Дата: 

Експерт 2

Име; подпис 

Дата: 
Началник на отдела, отговорен за прилагане на мярка 19 ВОМР

Име; подпис 

Дата:
# Указание за попълване: Експертите попълват и разпечатват само раздела, отнасящ се до конкретната процедура.“
6. Навсякъде в правилата думите „автоматизираната информационна система (АИС) „е-Документооборот” и АИС „е-Документооборот” се заменят с „деловодната система „Евентис“.

ІІ. В раздел ІІІ от заповед № РД 09-435 от 20.06.2016 г., изменена със заповед № РД 09-537/26.07.2016 г. думите „г-н Васил Грудев“ се заменят с „г-жа Светла Янчева“. 

ІІІ. Настоящата заповед да се публикува на интернет страницата на Програмата за развитие на селските райони. 

Заповедта да се сведе до знанието на съответните длъжностни лица за сведение и изпълнение.
МИНИСТЪР: 

                                                                                    ПРОФ. Д-Р ХРИСТО БОЗУКОВ







(п)
